Aarhuus Stifts-Tidende, 1844-12-13
Fædrelandet. Kjøbenhavn, den 10de Decbr. Den slesvigske Bondetaler Laurids Skau, der atter i nogen Tid har opholdt sig her i Staden, var i Løverdags Aftes inviteret til Gilde i Studenterforeningen, hvori et Par Hundrede Studenter deeltage. Ud paa Natten fulgte Selskabet ham til hans Logis, i tre Hjorter paa Vestergade, og toge Afsked med ham ved et tredobbelt Hurra. Jgaar Aftes tog han til Roeskilde, hvor den slesvigske Sag i disse Dage skal være under Forhandling. (Rd.)- Commandeur Garde, Chef for Orlogsfregat ten "Gefion, har indgivet Begjæring til Admi alitetet om at faae Sagen ang. Folkenes Behandling ombord retslig undersøgt. Foreløbig har Commandeuren bekjendtgjort i den Brig. Tidende, at han strax ved Togtets Begyndelse havde udstedt en Ordre, hvis første Bestemmelse var at ligesom Enhver, som havde at befale under ham, kunde vente, at hans Autoritet ved alle lovlige Midler skulde blive understøttet, saaledes ventede han ogsaa, at Jngen vilde misbruge sin Myndighed, men at Enhver vilde vise billig og skaansom Behandling mod sine Underhavende. Activitet, og at Enhver tilholdes at opfylde sin Skyldighed – heed det i Ordren – anseer jeg for en hellig Pligt; men Skjeldsord, Banden og utidig Pryglen er det min alvorlige Villie ikke at taale. Endvidere holdtes en Straffeprotocol, hvori enhver Straf indførtes; for det forsamlede Mandskab bekjendtgjordes ved Søndagsparaderne, at Enhver, som havde at klage over Mishandling, skulde melde det til Chefen personligt. Kun to Gange indløb saadan Klageover nogle Underofficierer; Sagen undersøgtes paa det Nøiagtigste, og Underofficiererne befandtes ingenlunde at have misbrugt deres Myndighed, ligesom jeg (Chefen) overhovedet aldrig har mærket til nogensomhelst Mishandling ombord. - Carl Jbsen vilde ikke holde sig reenlig; Advarsler hialp ikke, og det blev nødvendigt at forsøge Straf. Han blev derfor sat i Straffebakken (Mandskabet ombord er inddeelt i Bakker, 8 Md. i hver, at udtages af sin egen Bakke og sættes i Straffebakken er en Æresstraf). Dagen efter forlod han sin Vagt og lagde sig til at sove paa Banierne; end een Gang forsøgtes Mildhed, og han slap med Advarsel og Formaning. Men da han vedblev at være ureenlig, blev han (i Juni straffet med 6 Slag Tamp, den eneste corporlig Revselse, han fik paa hele Togtet. Alligevel hørtes Klage over ham ved hver Parade. Otte Dage før Ankomsten til Khvn, blev han syg, og Chefen, der ved sine Sygevisitationer ofte talte med ham, forsikkrer, at den Syge havde aldrig klaget til ham over nogen Mishandling. - Her er udlovet en Belønning af 3000 LSt. til Den, der kan give saadanne Oplysninger, som ville lede til Paagribelsen af den eller de Skyldige, eller Nogen af dem, og til Gjenerholdelsen af de fra dHrr. Rogers & Comp.'s Contoir i London, Natten til den 24de Novbr. d. A. bortstiaalne engelske Bank noter, til Beløb circa 73,000 L St., samt 1200 L. St. i Guld, og en heel Deel Vexler, eller nogen Deel deraf, i Forhold til det Beløb, som derved maatte gjenerholdes. Tillige forsikkres, at en fuldstændig kongl. Benaadning vil, blive tilstaaet hvilkensomhelst af de skyldige Parter, der maatte tilveiebringe et saadant Beviis, at derved den anden Forbryders eller de andre Forbryderes Overbeviisning kan opnaaes. Forholdsregler ere trufne for at standse Betalingen af de bortstiaalne Papirer.